Przyszowa

Przyszowa je dedina (pol. wieś) v Poľsku, v Malopoľskom vojvodstve v Limanowskom okrese, vo vidieckej obci Łukowica. Žije tu 2624 obyvateľov (2024). Rozloha dediny je 18,6 km².

 Časti dediny 
 Berdychów
 Bucznik
 Cabałówka
 Cydzówka
 Górki
 Kierków
 Leszcze
 Ogrójec
 Okręglica
 Podkanina
 Podzagórów
 Wądole
 Wieś
 Wilcza Góra
 Zagórów
 Zagórze
 Zalas

 Šoltýstva 
 Przyszowa I
 Przyszowa II

 História 
Przyszowa je jednou z najstarších dedín v Limanowskom okrese.

Najstaršia zachovaná dokumentárna zmienka o dedine pochádza z roku 1326. Ruiny stredovekého hradu Przyszowa, na vrchole kopca Łyżka (Wyżka) s výhľadom na dedinu, však pochádzajú z oveľa staršieho obdobia, pravdepodobne z 11. storočia.

 Náboženstvo 
Poľský kronikár Jan Długosz potvrdzuje, že v obci existovala rímskokatolícka farnosť už v roku 1326. Odvtedy bola obec prevažne katolícka s malou židovskou menšinou, s výnimkou krátkeho obdobia na prelome 16. a 17. storočia, keď miestna šľachta vrátane majiteľov obce, rodiny Wierzbietovcov, konvertovala na arianizmus. V roku 1580 bol farár z obce vyhnaný a kostol postupne chátral a nakoniec bol zbúraný. V roku 1612 sa rodina Wierzbietovcov vrátila ku katolicizmu a poskytla finančné prostriedky na výstavbu nového dreveného kostola sv. Mikuláša, ktorý stál až do konca 19. storočia. V rokoch 1901 – 1906 bol podľa návrhu architekta Teodora Talowského postavený nový tehlový kostol sv. Mikuláša s kamennými obkladmi, ktorý je veľkolepým príkladom neogotickej architektúry.

 Kostol sv. Mikuláša (1906) 

 Kaštieľ v Przyszowej 
Nachádza sa tu historický kaštieľ z 1580 roku. Budova je historická usadlosť vo vlastníctve rodiny pochádzajúcej z rodu Żuk-Skarszewských Erbu Nałęcz.

 Vzdelávanie 
 Základná škola č.1 Márie Konopnickej
 Základná škola č.2 Henryka Sienkiewicza

 Ľudia 
 Krzysztof Dunin-Wąsowicz, poľský vojenský veliteľ, plukovník, sa zúčastnil druhej severnej vojny proti Švédsku.
 Tytus Czyżewski (1880 – 1945), poľský maliar, teoretik umenia, futuristický básnik, dramatik, člen poľských formistov a kolorista.

 Galéria 

 Referencie 

 Iné projekty 

 Zdroj 

Kategória:Powiat limanowski
Kategória:Dediny v Poľsku